Юрген Теобалди
Обитателите

Превод от немски: Венцеслав Константинов, —

chitanka.info

Само обитателите правят

едно жилище весело,

но тебе те няма,

отоплението е изключено

и студен въздух се процежда

през пролуката на прозореца.

Не искам да кажа, че

мога да те заменя

с някоя друга,

подобна на теб или

съвсем различна. Ти си една

сред милиони, но и аз

съм един сред милиони.

Ако сме готови (ти и аз,

и всички, които не познаваме)

да не заключваме вратите си,

когато заминаваме задълго,

кой знае, щях да вляза

в някой весел кръг.

Сега гледам чаената торбичка,

изсъхнала в пепелника,

мотая се по палто наоколо

и ми липсваш ти, която обичам,

навярно повече отколкото

може да ни е драго.

1976

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.